Протокол
от заседание на УС на РК на БЗС – гр. Русе,

проведено на 12.02.2014 г. в офиса на колегията

Присъствали: д-р Росица Илева, д-р Цветан Трендафилов, д-р Фаня Благоева, д-р Соня Еленкова, д-р Красимир Миланов

                                                                      Дневен ред:

1. Преглед на темите и решенията от заседанието на УС на БЗС на 08.02.2014г в гр. София.

2.  Определяне на дата за отчетно-изборното събрание на колегията.

              По първа точка на дневния ред д-р Илева представи най-важните моменти от заседанието на УС на БЗС, проведено преди няколко дни в София. Тя спомена, че е гласувано закупуване на нова копирна машина за офиса на Съюза на стойност 2600 лв. и отпускане на 500 лв. в подкрепа на месеца на детската орална профилактика. Д-р Илева каза, че на работна среща между НЗОК и представители на БЗС е било взето решение лекарите по дентална медицина, работещи в населени места с неблагоприятни условия, вече да  могат да приемат жители от съседни села срещу служебна бележка за настоящо местоживеене от кмета. 
Бяха оповестени условията за участие в научния конгрес в Бургас от 12 до 14 юни 2014 г. Таксата за участие ще бъде 110 лв. (130 лв. след 31.05.); за студенти по дентална медицина, специализанти и придружители таксата ще е 50% от нормалната; гала вечеря – 60 лв. Краен срок за заявки – 31.05.2014 г.  Най-голямо внимание беше отделено на новите карти за идентификация на редовните членове на БЗС. Разяснени бяха техните възможности и предстоящото предоставяне на софтуер за използването им.
            По втора точка от дневния ред беше взето решение отчетно-изборното събрание на колегията да бъде проведено на 22.03.2014 г. заедно с акредитираната лекция от пролетната сесия от ПМОЛЛДМ, като между двете части на събитието бъде осигурен кетъринг за участниците.

              Беше решено в края на февруари или началото на март да бъде свикано ново заседание на УС за уточняване подробностите, свързани със събранието.

12.02.2014г.    



Председател на УС на БЗС-РК-Русе:
                                                                                                                                   /Д-р Росица Илева/

